Μίριαμ Σπιτέρι Ντεμπόνο

Η Μίριαμ Σπιτέρι Ντεμπόνο (Myriam Spiteri Debono, γενν. 25 Οκτωβρίου 1952)MIN HI MYRIAM SPITERI DEBONO   είναι Μαλτέζα πολιτικός που υπηρετεί σήμερα ως η 11η Πρόεδρος της Μάλτας. Είναι η πρώτη γυναίκα που διετέλεσε Πρόεδρος της Βουλής των Αντιπροσώπων της Μάλτας, από το 1996 έως το 1998.

 Πρώιμη ζωή και καριέρα 
Η Σπιτέρι Ντεμπόνο γεννήθηκε ως Μίριαμ Ζάμιτ (Miriam Zammit) στη Βικτόρια, στο νησί Γκόζο, από τον Παύλου Ζάμιτ (Pawlu Zammit) και τη σύζυγό του. Μετά την υποχρεωτική εκπαίδευση στο Γκόζο, φοίτησε στο Πανεπιστήμιο της Μάλτας όπου σπούδασε Αγγλική Φιλολογία και Γλωσσολογία. Αποφοίτησε το 1973 και ίδρυσε τη Σοσιαλιστική Ένωση Φοιτητών. Σπούδασε επίσης νομικά και αποφοίτησε ως συμβολαιογράφος το 1980.

Το πρώτο της δημόσιο αξίωμα ήταν εκείνο της προέδρου του Συμβουλίου Συνεταιρισμών και ιδρυτικό μέλος της Επιτροπής Ισότητας των Φύλων.

Ήταν υποψήφια με το Εργατικό Κόμμα της Μάλτας σε πέντε γενικές εκλογές (1981, 1987, 1992, 1996, 2003), αλλά δεν εξελέγη ποτέ βουλευτής. Ωστόσο, εξελέγη στο εκτελεστικό γραφείο του κόμματος το 1982 και υπηρέτησε ως γραμματέας προπαγάνδας του κόμματος.

Η Σπιτέρι Ντεμπόνο υπηρέτησε ως πρόεδρος του τμήματος γυναικών του Εργατικού Κόμματος της Μάλτας μεταξύ 1993 και 1996.

Τον Σεπτέμβριο του 1996 διορίστηκε Πρόεδρος της Βουλής των Αντιπροσώπων της Μάλτας από τον Πρωθυπουργό Άλφρεντ Σαντ. Ήταν η πρώτη γυναίκα που υπηρέτησε σε αυτόν τον ρόλο στη Μάλτα. Την διαδέχτηκε ο Άντον Ταμπόνε (Anton Tabone) τον Οκτώβριο του 1998.

Τον Ιανουάριο του 2023 προτάθηκε για το ρόλο της Επιτρόπου Προτύπων από το Εθνικιστικό Κόμμα, ωστόσο αρνήθηκε να την θέση, ισχυριζόμενη ότι δεν ήταν κατάλληλη για αυτήν, ούτε την ενδιέφερε να την αναλάβει.

 Προεδρία 
Στις 21 Μαρτίου 2024 αναφέρθηκε ως φαβορί για τη θέση του Προέδρου της Δημοκρατίας της Μάλτας. Την επόμενη εβδομάδα, αυτό επιβεβαιώθηκε σε κοινή ανακοίνωση που εκδόθηκε από τα γραφεία του Πρωθυπουργού και του Αρχηγού της Αντιπολίτευσης. Η Βουλή των Αντιπροσώπων της Μάλτας την εξέλεξε ομόφωνα ως την 11η Πρόεδρο της Μάλτας στις 27 Μαρτίου 2024. Έγινε έτσι ο πρώτος κάτοχος του αξιώματος που εξελέγη σύμφωνα με τις νέες συνταγματικές μεταρρυθμίσεις του 2020, συμπεριλαμβανομένης της νέας απαίτησης για την έγκριση των δύο τρίτων των μελών του κοινοβουλίου για τον προεδρικό υποψήφιο.

Η Σπιτέρι Ντεμπόνο είναι η τρίτη γυναίκα που υπηρέτησε ως Πρόεδρος της Μάλτας, μετά την Άγκαθα Μπάρμπαρα και τη Μαρία Λουίζα Κολέιρο Πρέκα.

Ορκίστηκε στις 4 Απριλίου 2024.

Την εποχή της εκλογής της παραδέχτηκε ότι ήταν τεχνοφοβική. Έχει ένα αναδιπλούμενο τηλέφωνο και προτιμά να υπαγορεύει επιστολές και την λοιπή αλληλογραφία της σε βοηθό, ενώ χρησιμοποιεί μια διεύθυνση email του συζύγου της.

 Προσωπική ζωή 
Η Σπιτέρι Ντεμπόνο έχει ζήσει το μεγαλύτερο μέρος της ενήλικης ζωής της στη Μπιρκιρκάρα της Μάλτας. Είναι παντρεμένη με τον συμβολαιογράφο Άντονι Σπιτέρι Ντεμπόνο (Anthony Spiteri Debono) και έχουν τρία παιδιά, την Έλενα, τον Γιώργο και τη Μαρία Κριστίνα. Η Σπιτέρι Ντεμπόνο και ο σύζυγός της έχουν τέσσερα εγγόνια: την Αλεξάνδρα, τον Πωλ, την Πίππα και τον Μπέπε.

 Τιμές 
 60x60εσ Μέγας Διδάσκαλος και Σύντροφος Τιμής του Εθνικού Τάγματος Αξίας, Μάλτα, ως Πρόεδρος της Μάλτας
 60x60εσ Μέγας Διδάσκαλος του Τάγματος Xirka Ġieħ ir-Repubblika, ως Πρόεδρος της Μάλτας

 Σημειώσεις 

 Παραπομπές 

Κατηγορία:Πρόεδροι της Μάλτας
Κατηγορία:Ηγέτες εν ενεργεία